અમદાવાદઃ શાહીબાગ વિસ્તારમાં એક મહિલાને પૈસાનું બંડલ બતાવી વિશ્વાસમાં લઈ બે ગઠિયા સોનાના ઘરેણાં તફડાવી ફરાર થઈ જતાં પોલીસે ગુનો દાખલ કર્યો છે. પ્રાપ્ત થતી માહિતી પ્રમાણે અા અંગેની વિગત એવી છે કે અસારવામાં અાવેલી સાંકડી શેરી ખાતે રહેતી સુમિત્રાબહેન અનિલભાઈ પટેલ નામના વૃદ્ધા શાહીબાગ નીલકંઠ મહાદેવ નજીક ખંડુભાઈ હોલ પાસેથી પસાર થઈ રહ્યા હતા ત્યારે બે અજાણ્યા શખસોએ અા વૃદ્ધા પાસે અાવ્યા હતા અને તેમને વાતચીતમાં પરોવી વિશ્વાસમાં લઈ લીધા હતા ત્યારબાદ અા ગઠિયાઓએ વૃદ્ધાને પૈસાનો બંડલ બતાવી વાતોમાં વળગાડ્યા હતા. દરમિયાનમાં એક ગઠિયાએ નજર ચુકવી તેમનો સોનાનો ચેઈન અને વીટી તફડાવી અા વૃદ્ધાને કોરા કાગળનું બંડલ અાપી બંને ગઠિયા ફરાર થઈ ગયા હતા. પોલીસે અા અંગે વધુ તપાસ હાથ ધરી છે.